b'\n_START_ARTICLE_\nPekin\xc5\xbean\n_START_SECTION_\nIzgled\n_START_PARAGRAPH_\nPasma je stara ve\xc4\x8d kot 2000 let, a se do prihoda v Evropo ni dosti spremenila. Predvsem britanski vzreditelji so pasmo v zadnjem stoletju nekoliko spremenili, dana\xc5\xa1nji razstavni psi imajo bistveno bujnej\xc5\xa1o dlako in bolj plo\xc5\xa1\xc4\x8date gob\xc4\x8dke, kljub vsemu pa se je ohranil orientalski pridih, predvsem v pasemski nenavadnosti in zna\xc4\x8daju. Dovoljene so vse barve dlake; najpogostej\xc5\xa1i sta rde\xc4\x8dkasta in rumenkasta v vseh mo\xc5\xbenih odtenkih , lahko pa je \xc4\x8drna, bela, modrikasta, siva, kostanjeva ... Pekin\xc5\xbean je velik do 25 cm ter te\xc5\xbeek do 6 kg. Glede na majhnost so pekin\xc5\xbeani precej te\xc5\xbeki, ker imajo mo\xc4\x8dne in te\xc5\xbeke kosti. Njihove bujne dlake so dolge, ravne, imajo mehko gosto podlanko, krovna dlaka je nekoliko tr\xc5\xa1a. Imajo sorazmerno veliko glavo s splo\xc5\xa1\xc4\x8denim obrazom.\n_START_SECTION_\n\xc5\xbdivljenjska doba\n_START_PARAGRAPH_\nPekin\xc5\xbeani \xc5\xbeivijo povpre\xc4\x8dno 12-15 let, kar je v primerjavi z drugimi majhnimi psi sorazmerno kratka \xc5\xbeivljenjska doba.\n_START_SECTION_\nZna\xc4\x8daj\n_START_PARAGRAPH_\nPekin\xc5\xbeani so inteligentni, samozavestni, a svojeglavi psi. So \xc4\x8duje\xc4\x8di in pogumni, vendar tudi vdani in imajo radi ljubkovanje.'